Tolong jelaskan mengenai Kandhutan Film Ruma Maida dari Ruma Maida dalam bahasa jawa

Saka filem Ruma Maida iki bisa dijupuk telung wulangan ya iku: Sepisan, bab wigatiné pendidikan. Ruma Maida duwé carita bab pertarungan filosofis antarané Soekarno karo semangat Nation buildinge, lan Hatta kang péngin ngajokaké pendidikan minangka strategi pembangunan bangsa Indonésia kang èsih enom. Nalika semana, pertarungan filosofis dimenangaké déning Soekarno. Nanging saiki, pamikiran Hatta dadi bab kang wigati lan relevan. Pendidikan iku sawijining modal dhasar kanggo pembangunan.

Kaping loro, wigatiné sajarah minangka sawijiné cathetan kang duwé makna. Bab iki direfleksikaké ing garapan skripsi Maida kang ngangkat kisah sajarah kang tansah urip lan lumaku. Maida nulis babagan kauripane wong kang duwé omah kang ditinggalake iku. Gunemane Maida ing panutuping filem, nirokake Bung Karno, "Jas Merah", (Jangan sekali-kali melupakan sajarah : aja pisan-pisana nglalekake sajarah) iki dadi ajakan kanggo ngenali lan ngemotake sajarah.

Kaping telu, filem iki uga nggawa sapérangan pemahaman bab kasugihan architectural heritage budaya bangsa Indonesia. Ruma Maida nyoba kanggo nyindhir tingkah polahe wong-wong kang duwé modal kang kerep ngrusak gedhong-gedhong tuwa kanggo kepentingan bisnis. Kutha Bandung, Medan, Semarang <ref name="internet3">[http://www.kapanlagi.com/film/indonesia/ruma-maida.html RUMA MAIDA, Angkat Kembali Semangat Bhinneka Tunggal Ika] (Dipunaksès tanggal 6 September 2012)</ref>, ya iku kutha-kutha tuwa kang duwé kasugihan arsitèktur lan duwé eksperimen para arsitek kaya ta Amsterdam School kang misuwur modhel Art Decone. Nanging wangunan iku akèh kang dibubrak kanthi alesan kepentingan bisnis.